Fiĝia petrelo

La Fiĝia petrelo (Pseudobulweria macgillivrayi), konata ankaŭ kiel Petrelo de MacGillivray, estas malgranda, malhela birdospecio de la grupo de burdopetreloj.

La Fiĝia petrelo estis origine konata el nematura specimeno troviĝinta en 1855 ĉe la insulo Gau, Fiĝioj, de naturalisto John MacGillivray sur la ŝipo 'HMS Herald' kiu portis la ekzempleron al la Brita Muzeo en Londono. Ĝi estis remalkovrita en 1983, kaj ekde tiam estis pliaj sep registroj, kiuj inkludis la kapton kaj fotigon de unu plenkreskulo en aprilo 1984. Tiu specio estas klasita kiel draste endanĝerita ĉar el malalta nombro de registroj oni supozas, ke estas nur malgranda populacio de malpli ol 50 individuoj limigitaj al tre malgranda reprodukta areo.

Tiu birdospecio estis priskribita kiel 30 cm alta, malhela kun ĉokolad-koloraj plumoj, Malhelaj okuloj kaj beko kaj bluaj piedomakuloj. Ili povas esti vidata en akvoj ĉe la insulo Gau sed oni supozas, ke ĝi disiĝas al pelagaj akvoj for el la insulo.

La raro kaj gravo de tiu specio estas konata de lokanoj de Gau kaj ĝi aperas sur fiĝia monbileto, same kiel aperis en la logoo de la jam malaperinta flugentrepreno Air Fiji. Ĝi estas protektita laŭ la leĝaro de Fiĝioj. En 1989, priserĉado ĉe la bordo de eblaj nestareoj finiĝis ĉar oni timis, ke tia aktivado, sen komplementa konservagado, povus kuraĝigi katojn sekvi padojn en la areo.

Aŭguste 2007, ĵusa haŭto de vundita Fiĝia petrelo, kiu sekve mortiĝis disponeblis por studo en Fiĝio.

Maje de 2009, oni faris la unuajn fotojn de la birdospecio mare faritaj proksimume je 46 km sude de Gau.BBC informo de la registro (vidaĵo) de Gau

 Referencoj
  Kriterioj kial tiu specio estas draste endanĝerita
 BirdLife International Species Factsheet
 Poŝtmarkoj Fiji Millennium produktitaj de Fiji Post   Elŝutita la 23an de decembro 2007
 Nature Fiji News on the Fiji Petral skin   Elŝutita la 23an de decembro 2007

Kategorio:Petreloj
Kategorio:Procelarioformaj
Kategorio:Birdoj de Oceanio